Maarja Pärtna
Maarja Pärtna (sündinud 2. juulil 1986) on eesti luuletaja, tõlkija, toimetaja ja ajakirjanik. Maarja Pärtna õppis Tartu Ülikoolis 2005–2009 bakalaureuseastmes inglise keelt ja kirjandust ning kaitses 2014. aastal magistrikraadi maailmakirjanduse erialal. Aastatel 2011–2015 töötas ta kultuurilehe Müürileht kirjandustoimetajana (nr 17–42), aastatel 2013–2014 oli ka Müürilehe tegevtoimetaja (nr 26–35). Aastatel 2014–2015 koostas ta külalistoimetajana kirjandusajakirja Värske Rõhk luulerubriiki (nr 41–44). 2024. aastal pälvis ta Tartu linnakirjaniku stipendiumi.